Shamrock Rovers FC
Shamrock Rovers FC (īru: Cumann Peile Ruagairí na Seamróige) ir Īrijas futbola klubs no Talas. Tas tika nodibināts 1899. gadā Ringsendā, Dublinā. Pašlaik spēlē Īrijas Premjerlīgā. Mājas spēles komanda aizvada Talas stadionā, kura ietilpība ir 8000 vietu. Tas ir viens no titulētākajiem Īrijas klubiem, 19 reizes ir izcīnījis Īrijas čempiontitulu, kā arī 25 reizes ieguvis Īrijas kausu, divreiz uzvarējis Īrijas līgas kausa izcīņā. 2011.—2012. gada sezonā spēlēja UEFA Eiropas līgas grupu turnīrā.